钦定古今图书集成/明伦汇编/交谊典/第003卷 > 续性理会通 > 《三山丽泽录》
## 钦定古今图书集成/明伦汇编/交谊典/第003卷 > 续性理会通 > 《三山丽泽录》

《遵岩王子》曰：“仲尼终岁周流，随地讲习，上则见其邦
君，中则交其公卿大夫，下则进其凡民，如丈人渔父
之属，皆有意焉。故光辉所及，在乡满乡，在国满国，先
生之出游亦似之。”〈按此先生指王阳明〉先生曰：“鸟兽不可与同
群，非斯人而谁与？此原是孔门家法。吾人不论出处
潜见，取友求益，原是吾人分内事。予岂敢望古人之
光辉，傲然以教人传道为事，取友求益，窃有志焉。若
夫人之信否，与此学之明与不明，则存乎所遇，非人
所能强也。至于闭门逾垣，踽踽然洁身独行，自以为
高，则又非予之初心。”